SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Mgr. Peter Lenčo, PhD.
Mgr. Rastislav Pavlík	
Znalosť cudzích jazykov:	Anglický
Anglický, Nemecký	

2.	Zahraničná pracovná cesta

Štát / mesto:	Nemecko / Berlín	
Názov a adresa 
prijímajúcej organizácie:	IJAB – International Youth Service of the Federal Republic of Germany
Godesberger Allee 142-148, 53175 Bonn, Germany	
Účel cesty:	“International Youth Policy Dialogue” for decision-makers in national institutions with responsibility for youth policy	
Spôsob financovania 
(kto hradí cestovné, pobytové náklady, iné výdavky):	Cestovné náklady: Iuventa
Pobytové náklady: IJAB	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
9.-11.2015	Uvedené v prílohe.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
10.09.2015	Portugalsko: Na národnej úrovni pracuje s dvoma najväčšími platformami: Národná rada mládeže, ktorej zástupcovia sú reprezentantmi mládeže a vysielajú ich na podujatia (u nás RMS) a Národná federácia mládežníckych organizácií so zameraním na miestnu a regionálnu úroveň (u nás AKRAM).
Japonsko: Mládežnícka politika a jej štruktúry sa len budujú, platformu ako národnú radu mládeže nemajú, v roku 2013 vydali Bielu knihu o deťoch a mládeži, v roku 2010 bol prijatý zákon o podpore a rozvoji detí a mladých ľudí.
Wales: Masívne škrty v rozpočte na mládež, vysoká súťaživosť organizácií o zdroje, otvorené kluby majú najväčší problém prežiť, aktuálne bola ustanovená ministerská komisia pre prácu s mládežou, ktorá má zhodnotiť stav a navrhnúť riešenia (rôzne scenáre).
Škótsko: Národná stratégia práce s mládežou (robil ju sektor pre sektor) - vychádza z aktuálnej situácie každého mladého človeka, mladí ľudia a pracovníci s mládežou sú partneri v učení, je flexibilná podľa potrieb a mladého človeka a potrebných intervencií. Financovanie – národná lotéria, financie v banke, ku ktorým sa nik nehlási.	
10.09.2015	Švédsko: Národná politika mládeže je postavená na cieľoch, realizátormi sú miestne samosprávy, pre ktoré nie je záväzná, jej napĺňanie sa sleduje prostredníctvom 40 indikátorov, na 5-ročnej báze sa realizuje štúdia hodnôt mladých ľudí a sledujú  a trendy vývoja, tematické výskumy na ročnej báze – podľa aktuálnych priorít. Financie: podpora organizácií, podpora projektov, podpora medzinárodnej spolupráce. Pomoc pri tvorbe lokálnej mládežníckej politiky.
Flámsko: Plán pre práva detí a politiku mládeže, tradícia sociálno-kultúrnej animácie, aktuálna výzva – kým v čase krízy sa na mládež vynakladá menej peňazí, paradoxne problémy mladých ľudí vzrastajú, vláda musí zo zákona každé 4 roky reportovať parlamentu o napĺňaní politiky mládeže, hoci pracujú pre štát, ich cieľom je definovať a presadzovať záujmy mladých ľudí a mládežníckych organizácií, aktuálne zvláštna pozornosť zapájaniu mladých ľudí s moslimským náboženstvom. Ministerstvo ich tlačí do toho, aby určili, kto robí kvalitnú a nekvalitnú prácu s mládežou, oni tomu vzdorujú, lebo ak sa spĺňajú základné atribúty, je sloboda prístupov a zároveň individuálne potreby mladých ľudí si vyžadujú špecifické individualizované prístupy.
Estónsko: „Big data“ o mladých ľuďoch – databáza, teraz rozmýšľajú nad tým, ako ich užitočne analyzovať a dostať údaje, ktoré napomôžu lepšej práci s mládežou a politike mládeže. Dôraz na prácu s mládežou ako realizátora neformálneho vzdelávania.
Fínsko: Práca s mládežou je financovaná prostredníctvom výnosov lotérie. 
Nemecko: 15. Národná správa o životných podmienkach mladých ľudí, dôraz na prácu s multiplikátormi.	
11.06.2015	Diskusia o ďalšej spolupráci – stretávanie sa na polročnej báze (jar/jeseň), financovanie podľa aktuálnych možností (zdieľanie nákladov všetkými), rozvoj bilaterálnej spolupráce a projektov. Po tomto úvodnom stretnutí a vzájomnom spoznaní sa je priestor na budúcich stretnutiach riešiť témy. 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Nadobudnuté poznatky sú využiteľné pri tvorbe plánu činnosti Iuventy, rozvoji politiky mládeže, práce s mládežou a medzinárodnej spolupráce. Keďže išlo o prvé stretnutie novo-vytvorenej platformy, jej agenda a konkrétne podoby spolupráce sa len budujú. Na základe vyššie uvedených informácií vidíme priestor pre spoluprácu napr. s Estónskom, Nemeckom a Fínskom pri zbieraní informácií o mládeži a výskume mládeže, ktoré vyúsťujú do národných správ mládeže a tvorby politiky založenej na dôkazoch. V prípade témy spolupráce s mimovládnymi organizáciami je priestor na vzájomnú spoluprácu s Flámskom, Škótskom a Walesom. Očakáva sa, že konkrétne formy spolupráce sa budú kreovať spolu s kreovaním platformy. Informácie nadobudnuté počas pracovnej cesty určite sprostredkujeme Odboru mládeže MŠVVaŠ SR, zástupcom Rady mládeže Slovenska a v prípade záujmu sme pripravení zdieľať ich na zasadnutí Medzirezortnej pracovnej skupiny pre mládež v novembri 2015. 	

6.	Prehľad prinesenej dokumentácie a miesto jej uloženia 

Knižnica Oddelenia národnej spolupráce
- kniha: Perspectives on youth, 2020 – what do you see?
- brožúra: Transitions. Successful Transitions to Training and Employment (peer learning project)
- brožúra: Occupational standard for youth worker (Estónsko)
Zdieľaný server Iuventy "X"
- prezentácie jednotlivých inštitúcií: X:\Public\MEDZINARODNA_SPOLUPRACA\2015\Youth Policy Dialogue - Berlín	

7.	Osobitne vyhodnotený očakávaný prínos ZPC 

Získanie prehľadu o činnosti jednotlivých inštitútov mládeže v Európe a nadviazanie osobného kontaktu s ich zástupcami. Lepšie porozumenie úlohy národných inštitútov mládeže v mládežníckej politike a variability agendy. Vytvorenie neformálnej platformy pre spoluprácu. Nadviazanie bilaterálnych vzťahov ako predpokladu bilaterálnej spolupráce.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Porada vedenia Iuventy
Porada Odboru národnej spolupráce
Stručná informácia na internete/FB Iuventy	

Súhlasím so zverejnením tejto správy na internete - NIE

Dátum:	18.09.2015	
Správu vypracoval
(meno a priezvisko, podpis):	Peter Lenčo	
Správu schválil
(meno a priezvisko, podpis):	Rastislav Pavlík